Hei!

Tahiniemen päiväkodin remontti alkaa tiistaina 17.1.

Remontti koskee henkilökunnan sosiaalisia tiloja, pyykkihuoltoa, kansliaa, keittiötä, sekä rentukoita ja esiopetusta yhdistävää yhdyskäytävää.

Remontin vuoksi joudumme järjestelemään tilojamme ja toimintaamme uudelleen.

Yhdistämme mm. rentukoiden ja esiopetuksen aamu- ja välipalat, koska keittiö on pois pelistä, niin yhdessä paikassa ruokailun järjestäminen helpottaa hieman. Lounas syödään omilla puolilla.

Rentukat syövät aamupalan remontin aikana esiopetustiloissa, eskareiden kanssa yhdessä.

**Kulku aamuisin, 6.30 – 8.30 välisenä aikana ainoastaan pääovesta** (eskariovesta). Koskee myös kaikkea muuta asiointia.

Aamupalan jälkeen Rentukat lähtevät pääsääntöisesti aina ulkoilemaan normaalista (n. klo 8.30). Lapset, jotka tulevat hoitoon klo 8.30 odottavat vanhempiensa kanssa esiopetuspuolen katoksessa sen aikaa, että Rentukkapuolen aikuinen ehtii ulos. Vaihtoehtoisesti voi mennä lapsen kanssa seurakunnan päädyssä olevasta portista päiväkodin pihalle ja odottaa siellä ulkoilun alkamista.

Ulkoilun jälkeen Rentukat siirtyvät normaaliin tapaan Rentukkapuolen tiloihin toimimaan.

Esioppilaat syövät aamupalan Rentukoiden kanssa yhdessä eskaritiloissa ja jäävät sen jälkeen omiin tiloihinsa toimimaan.

Esioppilaiden päivälepo järjestetään esiopetuksen tiloissa. Päivälevon jälkeen eskarit siirtyvät Rentukkapuolelle välipalalle n. klo 14 ja ovat loppupäivän Rentukoiden kanssa, Rentukkapuolen tiloissa ja ulkoillen. **Esioppilaat haetaan päivähoidosta klo 14 jälkeen aina Rentukkapuolelta.**

Remontin aikana kaikki siirtymiset Rentukoiden ja eskareiden välillä täytyy tehdä ulkokautta. Myös ruoka joudutaan kuljettamaan ulkokautta.

Remontti alkaa tiistaina 17.1 ja arvioitu kesto on n. 3 kuukautta.

Pahoittelemme remontista aiheutuvaa häiriötä ja pyydämme tarkkaavaisuutta päiväkodin etupihalla liikkuessanne.

Terveisin päiväkodin henkilökunta